Gorĝa kantado

Gorĝa aŭ suprotona kantado, estas kantotekniko farata per tirado de longa, malhela noto el la profundo de la gorĝo (guturalo). Super ĉi tiu noto venas aliaj, pli helaj notoj, per la gorĝokantisto metante la langon en diversajn poziciojn en la buŝo. Gorĝa kantado supozeble estas unu el la plej malnovaj formoj de muziko en la mondo.  La kantado povas esti kun aŭ sen kantoteksto.  La prezentistoj kapablas produkti sonojn, kiuj tute male al aliaj kantoj aŭ ordinara parolo. 

Gorĝa kantado troviĝas en muzikaj tradicioj disvastigitaj tra la tuta mondo, sed ĉefe inter la tuvoj, mongoloj, tibetaj monaĥoj, inuitoj kaj baŝkiroj  Gorĝa kantado estas aparte konata inter turk-mongolaj triboj en la Atlaj- Sajan- montaro de suda Siberio kaj okcidenta Mongolio.  Tipo de gorĝa kantado estas praktikata en suda Afriko.  Kargyraa gorĝa kantado en Mongolio estas farata en la frekvenco de 70 ĝis 100 Hz.  Loke en Tuvio, la kanttekniko nomiĝas khöömei aŭ khoomii, kio estas mongole por gorĝo. En Tuvio, gorĝa kantado laŭdire originis antaŭ longe kiam homoj provis imiti naturajn sonojn en sia ĉirkaŭaĵo, kiel ekzemple la sonon de akvofaloj aŭ vento. En Tuvio, gorĝa kantado estas proksime asociita kun animismo, la kredo ke ĉio en la ĉirkaŭaĵo havas animon.  Grava dokumentaĵo pri gorĝa kantado el Tuvio estis registradoj faritaj en 1987-1988 kaj publikigitaj ĉe Smithsonian-Folkways. Gorĝa kantado el Tibeto estas pli bone dokumentita historie, inkluzive en la formo de la lamao Je Tzong Sherab Seng, kiu en la jaro 1433 laŭdire sonĝis pri malofta profunda voĉo, kiu muĝis de sovaĝa besto. Tibetaj artistoj prezentas gorĝan kantadon ĝis 75 Hz kompare kun 150 Hz, kiu estas la plej malalta frekvenco, kiun tradiciaj baskantistoj povas atingi. 

 Aŭdiaj ekzemploj 

 Kargyraa.mp3
 Khoomei.mp3
 Diversaj ekzemploj, de Leonardo Fuks, ĉe la Reĝa Instituto de Teknologio, Svedio.

 Referencoj 

 Vidu ankaŭ 

 Inuita gorĝokantado

Kategorio:Majstroverkoj de la buŝa kaj nemateria heredaĵo de la homaro
Kategorio:Akustiko
Kategorio:Nemateria kultura heredaĵo de Unesko
Kategorio:Homa voĉo